Koroonapandeemia Itaalias

**Koroonapandeemia Itaalias** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast.

## Algus
Esimesed nakatumisjuhtumid tuvastati kahel Hiina turistil Rooma Spallanzani nakkushaiguste instituudis 2020. aasta 30. jaanuaril. Nädal hiljem toodi Hiinast Wuhanist tagasi itaallane, kellest sai Itaalia kolmas nakatumisjuhtum. 21. veebruaril tuvastati Lombardias 16 inimese nakatumine ja päev hiljem tuvastati viirus veel 60 inimesel ja registreeriti ka esimesed surmajuhtumid. Märtsi alguseks oli viirus levinud kõigisse Itaalia maakondadesse.

Hilisemate uuringute käigus kogutud andmete põhjal levis viirus Põhja-Itaalia linnades aga juba detsembris.

### I laine
31. jaanuaril peatas Itaalia valitsus lennuühenduse Hiinaga ning kuulutas välja eriolukorra. Veebruaris tuvastati 11 omavalitsust viiruse peamiste levikupiirkondadena ning need paigutati karantiini. 8. märtsil pani peaminister Giuseppe Conte karantiini kogu Lombardia ning laiendas järgmisel päeval karantiini üleriigiliseks. 

2020. aasta 20. märtsiks oli Itaalia 42&nbsp;861 aktiivse juhtumiga muutunud ülemaailmse pandeemia epitsentriks ning seal oli rohkem aktiivseid juhtumeid kui üheski teises riigis. Haigusesse oli nakatunud üle 53&nbsp;000 inimese, kellest 4825 olid surnud ning 6072 paranenud. 19. märtsil sai Itaalia suurima pandeemias hukkunute arvuga riigiks. 25. märtsi seisuga oli 74&nbsp;386-st kinnitatud haigusjuhtumist lõppenud surmaga 7503 ehk 10,09%. 28. märtsil ületas surmajuhtumite arv 10 000 piiri (10,84% nakatunuist). 28. aprillil ületas nakatunute koguarv 200 000 piiri.

6. mai seisuga oli Itaalias registreeritud kokku 29&nbsp;684 surmajuhtumit, sama päeva seisuga oli Ühendkuningriigis registreeritud kokku 30&nbsp;076 surmajuhtumit, millega Ühendkuningriik ületas Itaalias registreeritud juhtumite arvu ja tõusis Euroopas surmajuhtumite arvult esikohale.

### II laine
14. oktoobril võetud 152&nbsp;196 proovist osutus testimisel koroonaviiruse suhtes positiivseks 7322 proovi (13. oktoobril osutus positiivseks 5901 proovi), mis oli suurim registreeritud nakatumiste arv päeva kohta pandeemia algusest alates; järgmisel päeval võetud 162&nbsp;932 proovist osutus positiivseks 8804 (sh 2067 Lombardias, 1127 Campanias ja 1033 Emilia-Romagnas). 16. oktoobril avaldatud teate kohaselt osutus 150&nbsp;377 võetud proovist koroonaviiruse suhtes positiivseks 10&nbsp;010 proovi (sh 2419 Lombardias ja 1261 Campanias); 17. oktoobril lisandunud 10&nbsp;925 positiivsest proovist oli 2664 võetud Lombardias ja 1410 Campanias. 21. oktoobril avaldatud teate kohaselt osutus eelnenud ööpäeva jooksul võetud 177&nbsp;848 proovist viiruse suhtes positiivseks 15&nbsp;199 proovi; järgmisel päeval osutus 170&nbsp;392 võetud proovist positiivseks 16&nbsp;079 proovi ja ülejärgmisel päeval võetud 182&nbsp;032 proovist osutus viiruse suhtes positiivseks 19&nbsp;143 proovi. 28. oktoobril avaldatud andmete kohaselt osutus 198&nbsp;952 võetud proovist viiruse suhtes positiivseks 24&nbsp;991 (ööpäevane nakatunute arvu kasv ületas 1000 piiri 8 maakonnas, sh Lombardias oli uusi nakatumisjuhtumeid 7558). 30. oktoobril avaldatud andmete kohaselt osutus 215&nbsp;085 võetud proovist koroonaviiruse suhtes positiivseks 31&nbsp;084 (ööpäevane nakatunute arvu kasv ületas 2000 piiri 6 maakonnas, sh Lombardias oli uusi nakatumisjuhtumeid 8960). 5. novembril avaldatud andmete kohaselt osutus 219&nbsp;884 võetud proovist koroonaviiruse suhtes positiivseks 34&nbsp;505 (ööpäevane nakatunute arvu kasv ületas 3000 piiri 4 maakonnas); järgmisel päeval avaldatud andmete kohaselt osutus 234&nbsp;245 võetud proovist koroonaviiruse suhtes positiivseks 37&nbsp;809 (ööpäevane nakatunute arvu kasv ületas 9000 piiri Lombardias ja 4000 piiri 2 maakonnas). 7. novembril lisandus ööpäevaga 39&nbsp;811 uut nakatunut, sh Lombardias 11&nbsp;489. Ametlikult kinnitutud nakkusjuhtumite arv ületas 1 miljoni piiri 11. novembril.

16. jaanuaril 2021 ületas Itaalias vaktsineeritute arv esimese Euroopa riigina miljoni piiri.

2022. aasta 21. detsembril ületas nakatunute koguarv veerandsaja miljoni piiri, haiguse läbi oli selleks ajaks kaotanud elu enam kui 180 000 inimest.

## Kronoloogia

## Viited